Chiquitos

Chiquitos on provinssi Bolivian savannialueella Santa Cruzin departementissä. Espanjalaiset konkistadorit antoivat paikalle suomeksi ”pieniä” tarkoittavan nimen, joka tulee paikallisten intiaanimajojen pienistä ovista. Chiquitosin provinssissa asuu noin 20:n eri etnisen ryhmän edustajia.

Alueen erikoisuus on jesuiittojen ja fransiskaanien asutukset, joita on ympäri provinssia. Kylät olivat Katekismuksen ja uskonnollisuuteen liittyvien harrasteiden, kuten barokkimusiikin, käsitöiden ja maanviljelyn, opettamisen keskuksia. Kylät rakennettiin vuosien 1696 ja 1760 välisenä aikana 1500-luvun filosofien ideaalikaupunkien inspiroimana. Kuusi vielä pystyssä olevaa kirkkoa valittiin vuonna 1990 Unescon maailmanperintökohteeksi.

Lähteet

Bolivian maantiede
Unescon maailmanperintökohteet Boliviassa

he:המיסיונים הישועיים בצ'יקיטוס